ཚོགས་བགོས་ཀྱི་ཚོགས་ཆུང་ནང་སྐབས་རེ་གོ་བསྡུར་དངོས་འབྲེལ་བྱེད་ཀྱི་འདུག་ཀྱང༌།དམར་པོའི་གཞུང་གི་འདོད་ཚུལ་དེར་འགྱུར་བ་ཡོང་ཐབས་ནམ་ཡང་མེད།མདོར་ན།ཚོགས་འདུ་ཆེ་ཆུང་ཡུན་རིང་ཚོགས་པ་དེ་ཚོར་དོན་ཕན་གྱི་དགེ་སྐྱོན་བཤད་སྦྱངས་ལྡེང་ངེས་བྱེད་པ་ནམ་མཁའི་མེ་ཏོག་གི་མཆེད་ཟླར་གྱུར་པ་མ་ཟད།འཐུས་མི་མང་ཆེས་རྩ་དོན་ལ་བསྒྱུར་བཅོས་གཏོང་འདོད་ཀྱང༌།གཏོང་ཐབས་བྲལ་བ་ཞིག་ཆགས་འདུགལོ་གཅིག་རྗེས་རྒྱ་གར་གྱི་ཚོགས་འདུའི་ནང་འགྲོ་སྐབས་རྣམ་འགྱུར་མི་འདྲ་བ་ཞིག་མཐོང་བྱུང༌།རྒྱ་ནག་གི་སྲིད་དོན་གོ་བསྡུར་བྱེད་སྟངས་ལ་ཉམས་མྱོང་བྱུང་རྗེས་རྒྱ་གར་གྱི་འཐུས་མི་དཀྱུས་མ་ཞིག་ནས་ཚོགས་འདུའི་ནང་རང་གི་བསམ་ཚུལ་གང་ཡོད་ཐད་ཀར་བརྗོད་པ་དང༌།གཞུང་ལ་སྐྱོན་བརྗོད་དང༌།རྩོད་འཛུགས་བྱེད་སྟངས་དེ་མཐོང་དུས་ངོ་མཚར་དང༌།དགའ་སྣང་སྐྱེ་བ་ཞིག་འདུགཀྲོའུ་ཨེན་ལའི་ནིའུ་ལྡི་ལིར་ཡོད་སྐབས་གནས་ཚུལ་འདི་འཕྲོས་བཤད་ཀྱི་ཚུལ་དུ་བརྗོད་པ་ཡིན།ཁོང་ནས་དེ་མ་ཐག་གནས་ཚུལ་འདི་དག་ང་པི་ཅིང་ནས་ཐོན་རྗེས་འགྱུར་བ་ཆེན་པོ་བྱུང་ཡོད་ཅེས་ཟེར་འདུག